ગાંધીનગર, 22 મે: ગુજરાતના લોકપ્રિય પૂર્વ મુખ્યમંત્રી આજે દિલ્હી ખાતે જવા માટે રવાના થયા ત્યારે ઘણી એવી પળો સર્જાઇ જે આપણને ભાવુક બનાવી દે. નરેન્દ્ર મોદીએ આજે ગુજરાતથી દિલ્હી જવા માટે રવાના થયા ત્યારે તેમણે પહેલા તેમની માતા હીરાબેનને મળ્યા. હીરાબેને તેમને મીઠાઇ ખવડાવી અને તેમના હાથમાં સવાએક રૂપિયો પણ આપ્યો. ગુજરાતમાં આ પ્રથા છે કે કોઇ સારા કાર્ય માટે જતા હોય ત્યારે ગળ્યું મો કરાવવામાં આવે અને હાથમાં રૂપિયા વાપરવા માટે આપવામાં આવે.